2020. gada 18. jūnijā Rīkojums Nr. 322

Rīgā (prot. Nr. 41 19. §)

**Par valstij dividendēs izmaksājamo valsts akciju sabiedrības "Latvijas gaisa satiksme" pārskata gadu peļņas daļu par 2019.–2023.** **gadu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 5. un 6. punktu atļaut valsts akciju sabiedrībai "Latvijas gaisa satiksme" (vienotais reģistrācijas Nr. 40003038621) vidēja termiņa darbības stratēģijā 2020.–2024. gadam noteikt, ka valsts akciju sabiedrība "Latvijas gaisa satiksme" nemaksā dividendes no pārskata gada peļņas par 2019.–2023. gadu.

2. Satiksmes ministrijai kā valsts akciju sabiedrības "Latvijas gaisa satiksme" kapitāla daļu turētājai nodrošināt, ka 2019.–2023. pārskata gada peļņa tiek novirzīta valsts akciju sabiedrības "Latvijas gaisa satiksme" uzsākto un plānoto investīciju projektu īstenošanai, kā arī drošuma un kvalitātes paaugstināšanai, lai nodrošinātu valsts akciju sabiedrības "Latvijas gaisa satiksme" konkurētspēju un ilgtspējīgu attīstību.

Ministru prezidents A. K. Kariņš

Satiksmes ministrs T. Linkaits